# Binocle de teatre

Un binocle de teatre, generalment esmentat en plural (uns binocles de teatre), és un cas particular del binocle òptic. També són coneguts com a binocles d’òpera o binocles galileans.
Es tracta de dispositius òptics petits, lleugers, compactes i amb una baixa capacitat d’augment, normalment usats per alguns espectadors de teatre, òpera, circ i espectacles similars. El seu ús permet apreciar millor l’espectacle o altres espectadors.

## Aspecte tècnic

Es tracta de dos petits telescopis galileans acoblats. Els augments habituals són de 3x (excepcionalment de 5x). Alguns models permeten ajustar la distància inter-ocular.
Segons la figura 1, un telescopi galileà consta d'un objectiu convergent i d'un ocular divergent.

## Consideracions

Un model clàssic de 3x20 oferia un camp de 15 graus. El camp òptic d'un instrument, sovint abreujat en camp, indica l'extensió de l'espectacle que hom pot observar. Un camp més gran indica la possibilitat d'observar millor. Per exemple: un ballet en un teatre, o una constel·lació.

## Disseny i aparença

L’aspecte convencional és el de dos tubs petits units per un pont (pont rígid o ajustable). En els binocles plegables els oculars i objectius es pleguen formant una caixa rectangular prismática (amb alguns cantells arrodonits. En desplegar-se les tapes de la caixa s'obren una vintena de graus formant un prisma rectangular truncat. En un moviment combinat els objectius i oculars basculen, sobre frontisses adequades, quedant en posició fixats per un sistema fiador.

## Versions modernes

Al costat les versions de qualitat de disseny clàssic i de versions econòmiques de plàstic, hi ha versions modernes amb prestacions òptiques millorades. Algunes s'anuncien com a instruments per a mirar el cel de nit, amb un camp molt més gran que els dissenys antics.
En la constel·lació d'Orió, la separació angular entre Betelgeuse i Rigel és de 16 graus. Dit d'una altra manera, amb uns binocles amb un camp òptic d'uns 19 graus es pot observar tota la constel·lació.

### Galileans

* 2,3x40, camp de 28 graus.
* 2x40, camp 24 graus
* 3x50, camp 17 graus
* 2x54, camp 36 graus

### Prismàtics

El model Pentax VD 4x20 amb 4 augments ofereix un camp visual de 10 graus.
Un model de 5x25 anuncia un camp de 15,8 graus.
* Orió
* Orientació amb Orió

## Referències

* ↑ Karkoschka, E. The observer's sky atlas with 50 star charts covering the entire sky.: 2nd edition. Springer, 1999, p. 10. ISBN 978-0-387-98606-7.
* ↑ «Optimot. Consultes lingüístiques». Llengua catalana. [Consulta: 21 juliol 2024].
* ↑ Corporation, Ready-Market Online. «Binoculares plegables de plástico para niños 3X» (en castellà). E-TAY INDUSTRIAL CO., LTD., 28-06-2023. [Consulta: 15 juliol 2024].
* ↑ «Product Review: Helios Star Field 2 x 40 WA Galilean Binocular.». Neil English.net, 08-08-2022. [Consulta: 15 juliol 2024].
* ↑ «Helios 2x40 Star Field Binoculars». First Light Optics. [Consulta: 4 març 2025].
* ↑ «Rígel i Betelgeuse». [Consulta: 22 juliol 2024].
* ↑ «Kasai WideBino 28 Wide Field Galilean Binoculars 2.3x, 40 mm – Astronomía para todos – APT.COM.ES» (en castellà). Astronomía para todos – APT.COM.ES – Tu tienda para la iniciación en la astronomía., 10-04-2019. [Consulta: 14 juliol 2024].
* ↑ «Helios Theatre/Opera Glasses by OVL». Optical Vision Ltd. [Consulta: 15 juliol 2024].
* ↑ B., Thomas. «Kasai Trading 3x50 Constellation Wide Field Binoculars with 17° True Field of View». Agena Astro, 13-12-2022. [Consulta: 15 juliol 2024].
* ↑ «Orion 2x54 Ultra Wide Angle Binoculars». Orion Telescopes & Binoculars. [Consulta: 14 juliol 2024].
* ↑ «Amazon.com». Amazon.com. [Consulta: 4 març 2025].
* ↑ «Binoculars VD 4x20 WP». PENTAX - Official Store, 01-09-2022. [Consulta: 14 juliol 2024].
* ↑ «Amazon.com : 5x25 15.8° Ultra Wide Angle Binoculars for Sports – Large Field of View, 829ft/ 1000yds – Compact Binoculars for Spectator Sports – Portable for NFL, Golf, Tennis, Baseball, Badminton : Electronics». Amazon.com, 15-07-2024. [Consulta: 15 juliol 2024].